आठबिस नगरपालिकास्थित नेपाल इन्भेस्टमेन्ट बैंकले दैलेख र अछामका बासिन्दालाई सेवा दिँदै आएको जनाएको छ । माथिल्लो कर्णाली जलविद्युत् आयोजनाका कारण सदरमुकाम बाहिर वाणिज्य बैंकको पहिलो शाखा खुलेको प्रबन्धक कृष्णराज जोशीले बताए । उनका अनुसार बैंकबाट दैलेखको भन्दा अछामको कारोबार धेरै हुने गरेको छ । अछामबाट दैनिक ६० भन्दा बढीले खाता खोल्ने गरेका छन् । रेमिटयान्स रकम पनि यहीँबाट वितरण भइरहेको उनको भनाइ छ ।
